Казкі развіваюць нашу фантазію, знаёмяць з “дзівосным казачным светам”, у якім ёсць свае правілы і свае законы. Пра што б ні гаварылася ў казцы, асноўны яе сюжэт – гэта супрацьстаянне дабра і зла, у якім, звычайна, дабро перамагае. Казкі бываюць чарадзейныя, сацыяльна-бытавыя, казкі пра жывёлаў. Усім добра вядомы традыцыйныя персанажы народных казак: Баба-Яга, Кашчэй Бессмяротны, Змей Трохгаловы, Васіліса Прымудрая, Іван-Царэвіч і іх чарадзейныя памочнікі: мядзведзь, заяц, воўк, кот, ліса. Героі гэтых казак надзелены незвычайнай сілай, розумам, адвагай, кемлівасцю.